શાહરૂખનો સૌથી નાનો પુત્ર અબ્રાહમ ખાન મીડિયામાં કદાચ તેના બંન્ને ભાઇ-બહેનો કરતાં વધુ પોપ્યૂલર છે. તે અવારનવાર શાહરૂખ અને ગૌરી સાથે ફોટોઝમાં જોવા મળે છે. શાહરૂખ ખાન પોતાના સોશિયલ મીડિયા એકાઉન્ટ પર પણ તેના ફોટા શેર કરતો રહે છે. ગયા વર્ષે જ શાહરૂખ જ્યારે પોતાની બર્થ ડે પર તેના ફેન્સને મળવા બહાર આવ્યો ત્યારે તેના ખોળામાં અબ્રાહમ પણ હતો. શાહરૂખ તો તેના ફેન્સનો પ્રેમ ઝીલી ફરી ઘરમાં જતા રહ્યો, પરંતુ ત્યાર બાદ નાનકડો અબ્રાહમ ફરીથી બાલ્કનીમાં આવ્યો હતો અને કોઇ સેલિબ્રિટિની માફક લોકોને વેવ કરતો જોવા મળ્યો હતો. અબ્રાહમનો આ વીડિયો સોશિયલ મીડિયા પર ખૂબ વાયરલ થયો હતો. અબ્રાહમનો આ ફોટો થોડા સમય પહેલા કરણ જોહરે પોતાના સોશિયલ મીડિયા એકાઉન્ટ પર પોસ્ટ કર્યો હતો.